[ OKOZ: 1. 16.00.00.00 Xavfsizlik va huquq tartibot muhofazasi / 16.03.00.00 Davlat xavfsizligi / 16.03.03.00 Favqulodda holat] [ TSZ: 1. Mudofaa va milliy xavfsizlik / Favqulodda vaziyatlar. Ommaviy tartibsizliklar] Oʻzbekiston Respublikasi Oliy Majlisi Qonunchilik palatasi Oʻzbekiston Respublikasi Oliy Majlisi Senatining Qoʻshma Qarori Oʻzbekiston Respublikasi Prezidentining “Qoraqalpogʻiston Respublikasi hududida favqulodda holat joriy etish toʻgʻrisida”gi Farmonini tasdiqlash haqida Oʻzbekiston Respublikasi Konstitutsiyasi 78-moddasi birinchi qismining 19-bandiga va “Favqulodda holat toʻgʻrisida”gi Oʻzbekiston Respublikasi Konstitutsiyaviy Qonuni 8-moddasining uchinchi qismiga muvofiq Oʻzbekiston Respublikasi Oliy Majlisining Qonunchilik palatasi va Senati qaror qiladilar: 1. Oʻzbekiston Respublikasi Prezidentining 2022-yil 2-iyuldagi “Qoraqalpogʻiston Respublikasi hududida favqulodda holat joriy etish toʻgʻrisida”gi PF-164-sonli Farmoni tasdiqlansin. 2. Ushbu Qoʻshma qaror darhol Oʻzbekiston Respublikasi Prezidentiga yuborilsin. 3. Ushbu Qoʻshma qaror qabul qilingan kundan eʼtiboran kuchga kiradi. Oʻzbekiston Respublikasi Oliy Majlisi Qonunchilik palatasining Spikeri N. ISMOILOV Toshkent sh., 2022-yil 2-iyul, 2267-IV-son Oʻzbekiston Respublikasi Oliy Majlisi Senatining Raisi T. NARBAYEVA Toshkent sh., 2022-yil 2-iyul, SQ-560-IV-son